અમદાવાદમાં કુલ 57 કલાક એટલે કે શુક્રવાર રાત્રે 9 વાગ્યાથી સોમવારે સવારે 6 વાગ્યા સુધી કર્ફ્યુ રહેશે. 

આ પહેલાં પણ અમદાવાદમાં કોરોનાની ગતિને ધીમી કરવા માટે કર્ફ્યુ લાદવાનો નિર્ણય લેવાયો હતો. આ કર્ફ્યુમાં માત્ર આવશ્ય વસ્તુની દુકાનો અને સેવાઓ શરૂ રહેશે. બાકી તમામ ધંધારોજગાર બંધ રહેશે. 

દિવાળીના તહેવાર પહેલાં અમદાવાદ શહેર અને રાજ્યમાં કોરોના વાઇરસના કેસ ધીમેધીમે ઓછા થવા લાગ્યા હતા. 

જોકે, તહેવારોની મોસમમાં અનેક જગ્યાએ ભીડ અને લોકો બહાર નીકળતાં ફરી કોરોનાનું સંક્રમણ વધ્યું હતું. 

અહીં સવાલ એ છે કે કોરોના વાઇરસના સંક્રમણની સાંકળને આ કર્ફ્યુ દ્વારા તોડી શકાશે?

લોકોએ છૂટછાટનો દુરુપયોગ કર્યો?

રાજ્યમાં કોરોના વાઇરસની સ્થિતિ કાબૂમાં આવતા રાજ્ય સરકારે કેટલીક છૂટછાટો આપી હતી. 

જેમ કે લગ્નમાં પહેલાં 50 લોકોને સામેલ કરી શકવાની મંજૂરી હતી, જે બાદ સરકારે આ મર્યાદામાં છૂટછાટ આપીને 200 લોકો સુધીની મંજૂરી આપી હતી. 

દિવાળી પહેલાંની સ્થિતિને જોતાં રાજ્ય સરકારે સ્કૂલો અને કૉલેજોને ખોલવાની જાહેરાત કરી હતી. બીજી તરફ ધંધારોજગાર માટે પણ સરકારે ઘણી છૂટછાટો આપી દીધી હતી. 

જે બાદ તહેવારો પર અને તે પહેલાં બજારોમાં ખરીદી માટે ભારે ભીડ જોવા મળી હતી. 

નિષ્ણાતોનું માનવું છે કે લોકોએ માસ્ક અને સોશિયલ ડિસ્ટન્સિંગના નિયમોનું પાલન ન કરતાં સંક્રમણ વધ્યું અને કોરોના ફેલાવાની ગતિએ ઝડપ પકડી.

57 કલાકના કર્ફ્યુથી કોરોના કાબૂમાં આવી જશે? 

અમદાવાદ મેડિકલ ઍસોસિએશનનાં પૂર્વ પ્રમુખ ડૉ. મોના દેસાઈએ બીબીસી સાથેની વાતચીતમાં કહ્યું,  "જે પ્રકારે તહેવારોમાં અપાયેલી છૂટછાટોનો લોકોએ દૂરુપયોગ  કર્યો છે અને માસ્ક, સૅનિટાઇઝરનો ઉપયોગ બંધ કરાયો એમાં કોરોનાના કેસ વધી ગયા."

"સરકાર પાસે આના સિવાય કોઈ બીજો ઉપાય નથી . જો આ પ્રકારે કર્ફ્યુ નાખવામાં આવે તો લોકોમાં જાગૃતિ આવશે, કારણ કે જો કર્ફ્યુ હશે તો લોકોને તેની ગંભીરતા સમજાશે. "

"આ શિયાળાનો સમય છે જેમાં સંક્રમણ વધે ત્યારે આ જરૂરી છે."

અમદાવાદ હૉસ્પિટલ ઍન્ડ નર્સિંગ હોમ ઍસોસિએશનના પ્રમુખ ડૉ. ભરત ગઢવીએ બીબીસી સાથેની વાતચીતમાં કહ્યું કે અત્યારે કોરોનાની સાઇકલને બ્રેક કરવા માટે આ જરૂરી છે. 

જોકે, તેમનું માનવું છે કે આ 'લૉન્ગ ટર્મ સૉલ્યુશન' નથી. તેનાથી થોડા સમય માટે કોરોનાનું સંક્રમણ રોકી શકાશે પરંતુ લાંબા સમયનું આ સમાધાન નહીં મળે. 

રાત્રીકર્ફ્યુથી કેટલો ફરક પડશે? 

મોના દેસાઈનું કહેવું છે, "શિયાળાના સમયમાં કફ ,... \n\nમને ઉપરના લેખ માટે સારું શીર્ષક આપો.
ગુજરાતમાં કોરોનાને ચાર મહાનગરોમાં કર્ફ્યુ લાદવાથી ખરેખર રોકી શકાશે?